

**ΣΥΝΕΤΑΙΡΙΣΜΟΣ ΦΑΡΜΑΚΟΠΟΙΩΝ ΘΕΣΣΑΛΙΑΣ**

**ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ ΕΥΘΥΝΗΣ**

**(ΣΥ.Φ.ΘΕ. ΣΥΝ. ΠΕ.)**

**Α’ ΒΙΟΜΗΧΑΝΙΚΗ ΠΕΡΙΟΧΗ ΒΟΛΟΥ, 38500 Βόλος**

**ΑΡΙΘΜΟΣ Γ.Ε.ΜΗ. 124198344000**

**ΑΦΜ 096003600**

**ΧΡΗΜΑΤΟΟΙΚΟΝΟΜΙΚΕΣ ΚΑΤΑΣΤΑΣΕΙΣ**

**χρήσεως**

**1 Ιανουαρίου έως 31 Δεκεμβρίου 2018**

**ΠΕΡΙΕΧΟΜΕΝΑ**

[Έκθεση Ανεξάρτητου Ορκωτού Ελεγκτή Λογιστή 3](#_Toc5188995)

[ΙΣΟΛΟΓΙΣΜΟΣ της 31/12/2018 6](#_Toc5188996)

[ΚΑΤΑΣΤΑΣΗ ΑΠΟΤΕΛΕΣΜΑΤΩΝ κατά ΛΕΙΤΟΥΡΓΙΑ 8](#_Toc5188997)

[ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΗΣ ΘΕΣΕΩΣ μεταβολών καθαρής θέσης 9](#_Toc5188998)

[Προσάρτημα (σημειώσεις) επί των χρηματοοικονομικών καταστάσεων 10](#_Toc5188999)

[της 31ης Δεκεμβρίου 2018 10](#_Toc5189000)

[﻿1. Πληροφορίες σχετικές με το Συνεταιρισμό 10](#_Toc5189001)

[2. Παράγοντες που θέτουν σε κίνδυνο την προοπτική του Συνεταιρισμού ως συνεχιζόμενης δραστηριότητας 10](#_Toc5189002)

[3. Λογιστικές αρχές και μέθοδοι 10](#_Toc5189003)

[4. Παρεκκλίσεις από τις διατάξεις του νόμου προκειμένου να επιτευχθεί εύλογη παρουσίαση των χρηματοοικονομικών καταστάσεων 16](#_Toc5189004)

[5. Σχέσεις ενός περιουσιακού στοιχείου ή μιας υποχρεώσεως με περισσότερα από ένα κονδύλια του ισολογισμού 16](#_Toc5189005)

[6. Πληροφορίες σχετικά με ενσώματα και άυλα πάγια περιουσιακά στοιχεία 17](#_Toc5189006)

[7. Χρηματοοικονομικά περιουσιακά στοιχεία 18](#_Toc5189007)

[8. Λογαριασμοί καθαρής θέσεως 18](#_Toc5189008)

[8.α Συνεταιριστικό κεφάλαιο 19](#_Toc5189009)

[8.β Αποθεματικά κεφάλαια 19](#_Toc5189010)

[﻿9. Προβλέψεις 19](#_Toc5189011)

[10. Υποχρεώσεις 19](#_Toc5189012)

[11. Έσοδα και έξοδα σημαντικού ποσού ή ιδιαίτερης συχνότητας ή σημασίας 20](#_Toc5189013)

[12. Τόκοι που ενσωματώθηκαν στην αξία περιουσιακών στοιχείων στην περίοδο 20](#_Toc5189014)

[13. Προτεινόμενη διάθεση κερδών 20](#_Toc5189015)

[﻿14. Καταβληθέντα μερίσματα στην περίοδο 20](#_Toc5189016)

[15. Λογιστικός χειρισμός ζημιών περιόδου 20](#_Toc5189017)

[﻿﻿16. Αναβαλλόμενοι φόροι 21](#_Toc5189018)

[17. Κατηγορίες και αμοιβές προσωπικού 21](#_Toc5189019)

[18. Ανάλυση του κύκλου εργασιών ανά κατηγορίες δραστηριότητας και γεωγραφικές περιοχές 21](#_Toc5189020)

[19. Προκαταβολές και πιστώσεις σε μέλη διοικητικών, διαχειριστικών και εποπτικών οργάνων 21](#_Toc5189021)

[20. Συμμετοχές σε εταιρείες με απεριόριστη ευθύνη των εταίρων 21](#_Toc5189022)

[21. Στοιχεία της εταιρείας που καταρτίζει ενοποιημένες χρηματοοικονομικές καταστάσεις του τελικού συνόλου επιχειρήσεων, μέρος του οποίου αποτελεί η εταιρεία ως θυγατρική 22](#_Toc5189023)

[22. Στοιχεία της εταιρείας που καταρτίζει ενοποιημένες χρηματοοικονομικές καταστάσεις μερικού συνόλου επιχειρήσεων, μέρος του οποίου αποτελεί η εταιρεία ως θυγατρική 22](#_Toc5189024)

[﻿23. Τόπος στον οποίο διατίθενται οι ενοποιημένες χρηματοοικονομικές καταστάσεις 22](#_Toc5189025)

[24. Αμοιβές σε μέλη διοικητικών διαχειριστικών και εποπτικών οργάνων 22](#_Toc5189026)

[25. Συναλλαγές με συνδεμένα μέρη 22](#_Toc5189027)

[26. Λογιστική αξία περιουσιακών στοιχείων και συνδεόμενων με αυτά υποχρεώσεων, τα οποία η διοίκηση της εταιρείας έχει αποφασίσει να διαθέσει εντός των επόμενων δώδεκα μηνών 22](#_Toc5189028)

[27. Χρήση της επιλογής της παραγράφου 7 ή της παραγράφου 8 του άρθρου 16 του νόμου 22](#_Toc5189029)

[28. Διακανονισμοί (συμφωνίες) που δεν εμφανίζονται στον ισολογισμό με σημαντικές θετικές ή αρνητικές επιπτώσεις επί της εταιρείας 22](#_Toc5189030)

[29. Χρηματοοικονομικές δεσμεύσεις, εγγυήσεις, και ενδεχόμενες υποχρεώσεις που δεν εμφανίζονται στον ισολογισμό 22](#_Toc5189031)

[30. Γεγονότα μετά την ημερομηνία του ισολογισμού 23](#_Toc5189032)

# Έκθεση Ανεξάρτητου Ορκωτού Ελεγκτή Λογιστή

**Προς τα Μέλη του ΣΥΝΕΤΑΙΡΙΣΜΟΥ ΦΑΡΜΑΚΟΠΟΙΩΝ ΘΕΣΣΑΛΙΑΣ, ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ ΕΥΘΥΝΗΣ**

**Έκθεση Ελέγχου επί των Χρηματοοικονομικών Καταστάσεων**

**Γνώμη με Επιφύλαξη**

Έχουμε ελέγξει τις συνημμένες χρηματοοικονομικές καταστάσεις ΣΥΝΕΤΑΙΡΙΣΜΟΥ ΦΑΡΜΑΚΟΠΟΙΩΝ ΘΕΣΣΑΛΙΑΣ, ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ ΕΥΘΥΝΗΣ, οι οποίες αποτελούνται από τον ισολογισμό της 31ης Δεκεμβρίου 2018, τις καταστάσεις αποτελεσμάτων και μεταβολών καθαρής θέσης της χρήσεως που έληξε την ημερομηνία αυτή, καθώς και το σχετικό προσάρτημα.

Κατά τη γνώμη μας, εκτός από τις επιπτώσεις των θεμάτων που μνημονεύονται στην παράγραφο της έκθεσής μας “Βάση για Γνώμη με Επιφύλαξη”, οι συνημμένες χρηματοοικονομικές καταστάσεις παρουσιάζουν εύλογα, από κάθε ουσιώδη άποψη, την οικονομική θέση του ΣΥΝΕΤΑΙΡΙΣΜΟΥ ΦΑΡΜΑΚΟΠΟΙΩΝ ΘΕΣΣΑΛΙΑΣ, ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ ΕΥΘΥΝΗΣ κατά την 31η Δεκεμβρίου 2018 και τη χρηματοοικονομική του επίδοση για τη χρήση που έληξε την ημερομηνία αυτή, σύμφωνα με τις ισχύουσες διατάξεις του Ν.4308/2014 και του Ν. 1667/86 "περί Συνεταιρισμών".

**Βάση για Γνώμη με Επιφύλαξη**

Από τον έλεγχό μας προέκυψαν τα εξής:

1. Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν σχηματίζεται πρόβλεψη για αποζημίωση προσωπικού λόγω εξόδου από την υπηρεσία. Κατά την 31η Δεκεμβρίου 2018, το συνολικό ύψος της μη σχηματισθείσας πρόβλεψης ανέρχεται σε ευρώ 281 χιλ., με συνέπεια οι προβλέψεις για παροχές σε εργαζομένους να εμφανίζονται μειωμένες κατά ευρώ 281 χιλ. και τα ίδια κεφάλαια να εμφανίζονται αυξημένα κατά ευρώ 281 χιλ. και τα αποτελέσματα της κλειόμενης χρήσης να εμφανίζονται αυξημένα κατά ευρώ 41 χιλ.

2. Οι φορολογικές υποχρεώσεις του Συνεταιρισμού δεν έχουν εξεταστεί από τις φορολογικές αρχές για τις χρήσεις από 2013 έως 2018. Ως εκ τούτου τα φορολογικά αποτελέσματα των χρήσεων αυτών δεν έχουν καταστεί οριστικά. Η εταιρεία δεν έχει προβεί σε εκτίμηση των πρόσθετων φόρων και των προσαυξήσεων που πιθανόν καταλογιστούν σε μελλοντικό φορολογικό έλεγχο και δεν έχει σχηματίσει σχετική πρόβλεψη για αυτή την ενδεχόμενη υποχρέωση. Από τον έλεγχό μας, δεν έχουμε αποκτήσει εύλογη διασφάλιση σχετικά με την εκτίμηση του ύψους της πρόβλεψης που τυχόν απαιτείται.

Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου (ΔΠΕ) όπως αυτά έχουν ενσωματωθεί στην Ελληνική Νομοθεσία. Οι ευθύνες μας, σύμφωνα με τα πρότυπα αυτά περιγράφονται περαιτέρω στην παράγραφο της έκθεσής μας “Ευθύνες Ελεγκτή για τον Έλεγχο των Οικονομικών Καταστάσεων”. Είμαστε ανεξάρτητοι από την Εταιρεία σύμφωνα με τον Κώδικα Δεοντολογίας για Επαγγελματίες Ελεγκτές του Συμβουλίου Διεθνών Προτύπων Δεοντολογίας Ελεγκτών, όπως αυτός έχει ενσωματωθεί στην Ελληνική Νομοθεσία και τις απαιτήσεις δεοντολογίας που σχετίζονται με τον έλεγχο των οικονομικών καταστάσεων στην Ελλάδα και έχουμε εκπληρώσει τις δεοντολογικές μας υποχρεώσεις σύμφωνα με τις απαιτήσεις της ισχύουσας νομοθεσίας και του προαναφερόμενου Κώδικα Δεοντολογίας. Πιστεύουμε ότι τα ελεγκτικά τεκμήρια που έχουμε αποκτήσει είναι επαρκή και κατάλληλα να παρέχουν βάση για γνώμη με επιφύλαξη.

**Ευθύνες της Διοίκησης επί των Χρηματοοικονομικών Καταστάσεων**

Η διοίκηση έχει την ευθύνη για την κατάρτιση και εύλογη παρουσίαση των οικονομικών καταστάσεων σύμφωνα με τις ισχύουσες διατάξεις του Ν.4308/2014 και του Ν. 1667/86 "περί Συνεταιρισμών", όπως και για εκείνες τις δικλίδες εσωτερικού ελέγχου που η διοίκηση καθορίζει ως απαραίτητες, ώστε να καθίσταται δυνατή η κατάρτιση οικονομικών καταστάσεων απαλλαγμένων από ουσιώδες σφάλμα, που οφείλεται είτε σε απάτη είτε σε λάθος.

Κατά την κατάρτιση των οικονομικών καταστάσεων, η διοίκηση είναι υπεύθυνη για την αξιολόγηση της ικανότητας της Εταιρείας να συνεχίσει τη δραστηριότητά της, γνωστοποιώντας όπου συντρέχει τέτοια περίπτωση, τα θέματα που σχετίζονται με τη συνεχιζόμενη δραστηριότητα και τη χρήση της λογιστικής αρχής της συνεχιζόμενης δραστηριότητας, εκτός και εάν η διοίκηση είτε προτίθεται να ρευστοποιήσει την Εταιρεία ή να διακόψει τη δραστηριότητά της ή δεν έχει άλλη ρεαλιστική εναλλακτική επιλογή από το να προβεί σ ’αυτές τις ενέργειες.

**Ευθύνες Ελεγκτή για τον Έλεγχο των Χρηματοοικονομικών Καταστάσεων**

Οι στόχοι μας είναι να αποκτήσουμε εύλογη διασφάλιση για το κατά πόσο οι χρηματοοικονομικές καταστάσεις, στο σύνολο τους, είναι απαλλαγμένες από ουσιώδες σφάλμα, που οφείλεται είτε σε απάτη είτε σε λάθος και να εκδώσουμε έκθεση ελεγκτή, η οποία περιλαμβάνει τη γνώμη μας. Η εύλογη διασφάλιση συνιστά διασφάλιση υψηλού επιπέδου, αλλά δεν είναι εγγύηση ότι ο έλεγχος που διενεργείται σύμφωνα με τα ΔΠΕ, όπως αυτά έχουν ενσωματωθεί στην Ελληνική Νομοθεσία, θα εντοπίζει πάντα ένα ουσιώδες σφάλμα, όταν αυτό υπάρχει. Σφάλματα δύναται να προκύψουν από απάτη ή από λάθος και θεωρούνται ουσιώδη όταν, μεμονωμένα ή αθροιστικά, θα μπορούσε εύλογα να αναμένεται ότι θα επηρέαζαν τις οικονομικές αποφάσεις των χρηστών, που λαμβάνονται με βάση αυτές τις χρηματοοικονομικές καταστάσεις.

Ως καθήκον του ελέγχου, σύμφωνα με τα ΔΠΕ όπως αυτά έχουν ενσωματωθεί στην Ελληνική Νομοθεσία, ασκούμε επαγγελματική κρίση και διατηρούμε επαγγελματικό σκεπτικισμό καθ’ όλη τη διάρκεια του ελέγχου. Επίσης:

* Εντοπίζουμε και αξιολογούμε τους κινδύνους ουσιώδους σφάλματος στις χρηματοοικονομικές καταστάσεις, που οφείλεται είτε σε απάτη είτε σε λάθος, σχεδιάζοντας και διενεργώντας ελεγκτικές διαδικασίες που ανταποκρίνονται στους κινδύνους αυτούς και αποκτούμε ελεγκτικά τεκμήρια που είναι επαρκή και κατάλληλα για να παρέχουν βάση για την γνώμη μας. Ο κίνδυνος μη εντοπισμού ουσιώδους σφάλματος που οφείλεται σε απάτη είναι υψηλότερος από αυτόν που οφείλεται σε λάθος, καθώς η απάτη μπορεί να εμπεριέχει συμπαιγνία, πλαστογραφία, εσκεμμένες παραλείψεις, ψευδείς διαβεβαιώσεις ή παράκαμψη των δικλίδων εσωτερικού ελέγχου.
* Κατανοούμε τις δικλίδες εσωτερικού ελέγχου που σχετίζονται με τον έλεγχο, με σκοπό το σχεδιασμό ελεγκτικών διαδικασιών κατάλληλων για τις περιστάσεις, αλλά όχι με σκοπό την διατύπωση γνώμης επί της αποτελεσματικότητας των δικλίδων εσωτερικού ελέγχου της Εταιρείας.
* Αξιολογούμε την καταλληλότητα των λογιστικών αρχών και μεθόδων που χρησιμοποιήθηκαν και το εύλογο των λογιστικών εκτιμήσεων και των σχετικών γνωστοποιήσεων που έγιναν από τη Διοίκηση.
* Αποφαινόμαστε για την καταλληλότητα της χρήσης από τη διοίκηση της λογιστικής αρχής της συνεχιζόμενης δραστηριότητας και με βάση τα ελεγκτικά τεκμήρια που αποκτήθηκαν για το εάν υπάρχει ουσιώδης αβεβαιότητα σχετικά με γεγονότα ή συνθήκες που μπορεί να υποδηλώνουν ουσιώδη αβεβαιότητα ως προς την ικανότητα της Εταιρείας να συνεχίσει τη δραστηριότητά της. Εάν συμπεράνουμε ότι υφίσταται ουσιώδης αβεβαιότητα, είμαστε υποχρεωμένοι στην έκθεση ελεγκτή να επιστήσουμε την προσοχή στις σχετικές γνωστοποιήσεις των οικονομικών καταστάσεων ή εάν αυτές οι γνωστοποιήσεις είναι ανεπαρκείς να διαφοροποιήσουμε τη γνώμη μας. Τα συμπεράσματά μας βασίζονται σε ελεγκτικά τεκμήρια που αποκτώνται μέχρι την ημερομηνία της έκθεσης ελεγκτή. Ωστόσο, μελλοντικά γεγονότα ή συνθήκες ενδέχεται να έχουν ως αποτέλεσμα η Εταιρεία να παύσει να λειτουργεί ως συνεχιζόμενη δραστηριότητα.
* Αξιολογούμε τη συνολική παρουσίαση, τη δομή και το περιεχόμενο των οικονομικών καταστάσεων, συμπεριλαμβανομένων των γνωστοποιήσεων, καθώς και το κατά πόσο οι οικονομικές καταστάσεις απεικονίζουν τις υποκείμενες συναλλαγές και τα γεγονότα με τρόπο που επιτυγχάνεται η εύλογη παρουσίαση.

Μεταξύ άλλων θεμάτων, κοινοποιούμε στη διοίκηση, το σχεδιαζόμενο εύρος και το χρονοδιάγραμμα του ελέγχου, καθώς και σημαντικά ευρήματα του ελέγχου, συμπεριλαμβανομένων όποιων σημαντικών ελλείψεων στις δικλίδες εσωτερικού ελέγχου εντοπίζουμε κατά τη διάρκεια του ελέγχου μας.

Θεσσαλονίκη, 10 Απριλίου 2019

Ο.Ε.Λ. Νικόλαος Δημ. Γεωργιάδης

Αρ Μ ΣΟΕΛ: 12941



Συνεργαζόμενοι Ορκωτοί Λογιστές A.E.

Μέλος της Crowe Horwath International

Φωκ. Νέγρη 3, 11 257 Αθήνα

Α.Μ. ΣΟΕΛ 125

# ΙΣΟΛΟΓΙΣΜΟΣ της 31/12/2018

|  |  |  |  |
| --- | --- | --- | --- |
| **ΕΝΕΡΓΗΤΙΚΟ** | **Σημ.** | **31/12/2018** | **31/12/2017** |
| **Μη κυκλοφορούντα στοιχεία** |  |  |  |
| **Ενσώματα πάγια** |  |  |  |
| Ακίνητα | 6.1 | 1.222.464,88 | 1.281.772,13 |
| Μηχανολογικός εξοπλισμός | 6.1 | 579.118,72 | 667.794,38 |
| Λοιπός εξοπλισμός | 6.1 | 88.326,31 | 89.303,98 |
| **Σύνολο** |  | **1.889.909,91** | **2.038.870,49** |
|  |  |  |  |
| **Άυλα πάγια στοιχεία** |  |  |  |
| Λοιπά άυλα | 6.4 | 28.645,61 | 35.276,31 |
| **Σύνολο** |  | **28.645,61** | **35.276,31** |
|  |  |  |  |
|  |  |  |  |
| **Χρηματοοικονομικά περιουσιακά στοιχεία** |  |  |  |
| Συμμετοχές σε θυγατρικές, συγγενείς και κοινοπραξίες | 7.1.1 | 33.790,77 | 33.790,77 |
| Λοιπά | 7.1 | 48.436,00 | 7.031,82 |
| **Σύνολο** |  | **82.226,77** | **40.822,59** |
|  |  |  |  |
| **Κυκλοφορούντα περιουσιακά στοιχεία** |  |  |  |
| **Αποθέματα** |  |  |  |
| Εμπορεύματα |  | 2.129.694,41 | 2.374.977,07 |
| **Σύνολο** |  | **2.129.694,41** | **2.374.977,07** |
|  |  |  |  |
| **Χρηματοοικονομικά στοιχεία** |  |  |  |
| Εμπορικές απαιτήσεις | 7.1.2 | 6.308.889,93 | 6.286.805,98 |
| Λοιπές απαιτήσεις | 7.1.3 | 68.833,58 | 112.125,17 |
| Προπληρωμένα έξοδα |  | 6.871,39 | 5.975,37 |
| Ταμιακά διαθέσιμα και ισοδύναμα | 7.1.4 | 673.263,08 | 706.254,28 |
| **Σύνολο** |  | **7.057.857,98** | **7.111.160,80** |
|  |  |  |  |
| **Σύνολο κυκλοφορούντων** |  | **9.187.552,39** | **9.486.137,87** |
|  |  |  |  |
| **Σύνολο Ενεργητικού** |  | **11.188.334,68** | **11.601.107,26** |

|  |  |  |  |
| --- | --- | --- | --- |
| **ΠΑΘΗΤΙΚΟ** | **Σημ.** | **31/12/2018** | **31/12/2017** |
| **ΚΑΘΑΡΗ ΘΕΣΗ** |  |  |  |
| **Καταβλημένα κεφάλαια** |  |  |  |
| Συνεταιριστικό κεφάλαιο | 8 | 1.494.000,00 | 1.467.000,00 |
| **Σύνολο** |  | **1.494.000,00** | **1.467.000,00** |
|  |  |  |  |
| **Αποθεματικά και αποτελέσματα εις νέο** |  |  |  |
| Αποθεματικά νόμων ή καταστατικού | 8 | 3.138.091,70 | 3.303.686,30 |
| Αφορολόγητα αποθεματικά |  | 467.132,00 | 467.132,00 |
| Αποτελέσματα εις νέο |  | 1.269.114,53 | 1.262.341,25 |
| **Σύνολο** |  | **4.874.338,23** | **5.033.159,55** |
|  |  |  |  |
| **Σύνολο καθαρής θέσης** |  | **6.368.338,23** | **6.500.159,55** |
|  |  |  |  |
| **Προβλέψεις** |  |  |  |
| Προβλέψεις για παροχές σε εργαζομένους | 9.1 | 0,00 | 0,00 |
| **Σύνολο** |  |  |  |
|  |  |  |  |
| **Υποχρεώσεις** |  |  |  |
| **Βραχυπρόθεσμες Υποχρεώσεις** |  |  |  |
| Βραχυπρόθεσμα Τραπεζικά Δάνεια |  | 2.512,80 | 2.555,28 |
| Εμπορικές υποχρεώσεις | 10.2.1 | 4.681.899,62 | 4.976.622,80 |
| Φόρος εισοδήματος |  | 3.174,53 | 0,00 |
| Λοιποί φόροι και τέλη |  | 32.587,11 | 14.359,51 |
| Οργανισμοί κοινωνικής ασφάλισης |  | 44.236,29 | 38.680,80 |
| Λοιπές υποχρεώσεις | 10.2.2 | 52.939,98 | 65.775,57 |
| Έξοδα χρήσεως δουλευμένα |  | 2.646,12 | 2.953,75 |
| **Σύνολο** |  | **4.819.996,45** | **5.100.947,71** |
|  |  |  |  |
| **Σύνολο Υποχρεώσεων** |  | **4.819.996,45** | **5.100.947,71** |
|  |  |  |  |
| **Σύνολο Καθαρής Θέσης, Προβλέψεων και Υποχρεώσεων** |  | **11.188.334,68** | **11.601.107,26** |

# 

# ΚΑΤΑΣΤΑΣΗ ΑΠΟΤΕΛΕΣΜΑΤΩΝ κατά ΛΕΙΤΟΥΡΓΙΑ

|  |  |  |  |
| --- | --- | --- | --- |
|  | **Σημ.** | **31/12/2018** | **31/12/2017** |
|  |  |  |  |
| Κύκλος εργασιών | **18** | 28.638.328,02 | 28.764.729,33 |
| Κόστος πωλήσεων |  | (27.350.484,04) | (27.457.765,02) |
| **Μικτό Αποτέλεσμα** |  | **1.287.843,98** | **1.306.964,31** |
|  |  |  |  |
| Άλλα έσοδα | **11** | 322,00 | 173,00 |
|  |  |  |  |
| Έξοδα διάθεσης |  | (900.974,88) | (887.888,18) |
| Έξοδα διοίκησης |  | (229.480,91) | (271.757,01) |
| Απομειώσεις περιουσιακών στοιχείων (καθαρό ποσό) |  |  | - |
| Κέρδη & ζημίες από διάθεση παγίων στοιχείων |  | 579,98 | (2.604,83) |
| Άλλα έξοδα και ζημιές | **11** | (17,04) | (93,26) |
| Άλλα κέρδη | **11** | 371,69 | 846,28 |
| **Αποτέλεσμα προ φόρων και τόκων** |  | **158.644,82** | **145.640,31** |
|  |  |  |  |
| Πιστωτικοί τόκοι |  | 1.688,26 | 3.473,03 |
| Χρεωστικοί τόκοι |  | (2.551,75) | (2.252,02) |
| **Αποτέλεσμα προ φόρων** |  | **157.781,33** | **146.861,32** |
|  |  |  |  |
| Φόροι εισοδήματος |  | (46.752,85) | (43.833,08) |
|  |  |  |  |
| **Αποτέλεσμα περιόδου μετά από φόρους** |  | **111.028,48** | **103.028,24** |

# ΚΑΤΑΣΤΑΣΗ ΜΕΤΑΒΟΛΩΝ ΚΑΘΑΡΗΣ ΘΕΣΕΩΣ μεταβολών καθαρής θέσης

|  |  |  |  |  |  |  |
| --- | --- | --- | --- | --- | --- | --- |
|  | **Σημ.** | **Συνεταιριστικό κεφάλαιο** | **Αποθεματικά νόμων & κατ/κού** | **Αφορολόγητα αποθεματικά** | **Υπόλοιπο Αποτελεσμάτων Εις Νέο** | **Συνολικά ίδια κεφάλαια** |
| **Υπόλοιπα 01/01/2017** |  | **1.494.000,00** | **3.370.226,00** | **467.132,00** | **1.055.520,28** | **6.386.878,28** |
| Μεταβολές λογιστικών πολιτικών και λάθη |  | 54.000,00 |  |  | 169.055,63 | **223.055,63** |
| Διανομή Χρήσης |  |  | 57.481,02 |  | (57.481,02) | **-** |
| Μεταβολές στοιχείων στην περίοδο |  | (81.000,00) | 9.368,74 |  |  | **(71.631,26)** |
| Διανομές στους συνεταίρους |  |  | (133.389,46) |  | (7.781,88) | **(141.171,34)** |
| Αποτελέσματα περιόδου |  |  |  |  | 103.028,24 | **103.028,24** |
| **Υπόλοιπο Ιδίων Κεφαλαίων της 31/12/2017** |  | **1.467.000,00** | **3.303.686,30** | **467.132,00** | **1.262.341,25** | **6.500.159,55** |
|  |  |  |  |  |  |  |
| **Υπόλοιπα 01/01/2018** |  | **1.467.000,00** | **3.303.686,30** | **467.132,00** | **1.262.341,25** | **6.500.159,55** |
| Μεταβολές λογιστικών πολιτικών και λάθη |  |  |  |  |  | **-** |
| Διανομή Χρήσης |  |  | 30.908,47 |  | (30.908,47) | **-** |
| Μεταβολές στοιχείων στην περίοδο |  | 27.000,00 | 49.064,70 |  |  | **76.064,70** |
| Διανομές στους συνεταίρους |  |  | (245.567,77) |  | (73.346,73) | **(318.914,50)** |
| Αποτελέσματα περιόδου |  |  |  |  | 111.028,48 | **111.028,48** |
| **Υπόλοιπο Ιδίων Κεφαλαίων της 31/12/2018** |  | **1.494.000,00** | **3.138.091,70** | **467.132,00** | **1.269.114,53** | **6.368.338,23** |

# Προσάρτημα (σημειώσεις) επί των χρηματοοικονομικών καταστάσεων

# της 31ης Δεκεμβρίου 2018

(Σύμφωνα με όσα προβλέπονται στο άρθρο 29 του Ν.4308/2014)

# ﻿1. Πληροφορίες σχετικές με το Συνεταιρισμό

α) Επωνυμία: ΣΥΝΕΤΑΙΡΙΣΜΟΥ ΦΑΡΜΑΚΟΠΟΙΩΝ ΘΕΣΣΑΛΙΑΣ, ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ ΕΥΘΥΝΗΣ».

β) Νομικός τύπος: Συνεταιρισμός Περιορισμένης Ευθύνης.

γ) Περίοδος αναφοράς: 1.1.2018 - 31.12.2018

δ) Διεύθυνση της έδρας: Α’ ΒΙ.ΠΕ. Βόλου, Βόλος, Τ.Κ. 38500

ε) ΓΕ.ΜΗ.: 124198344000 ΑΦΜ: 096003600.

στ) Η διοίκηση εκτιμά ότι η παραδοχή της συνεχιζόμενης δραστηριότητας είναι ενδεδειγμένη για την κατάρτιση των χρηματοοικονομικών καταστάσεων.

ζ) Ο συνεταιρισμός ανήκει στην κατηγορία μεσαία οντότητα.

η) Η διοίκηση δηλώνει ότι οι χρηματοοικονομικές καταστάσεις έχουν καταρτιστεί σε πλήρη συμφωνία με τον παρόντα νόμο.

θ) Τα ποσά των χρηματοοικονομικών καταστάσεων εκφράζονται σε ευρώ, που αποτελεί το λειτουργικό νόμισμα της Εταιρείας.

ι) Τα ποσά δεν έχουν στρογγυλοποιηθεί εκτός αν αναφέρεται διαφορετικά.

Οι οικονομικές καταστάσεις της 31.12.2018 εγκρίθηκαν από το Διοικητικό Συμβούλιο την 3 Απριλίου 2019.

# 2. Παράγοντες που θέτουν σε κίνδυνο την προοπτική του Συνεταιρισμού ως συνεχιζόμενης δραστηριότητας

Ο Συνεταιρισμός διενήργησε σχετική αξιολόγηση και δεν εντόπισε παράγοντες που θέτουν σε κίνδυνο την προοπτική της ως συνεχιζόμενη δραστηριότητα.

# 3. Λογιστικές αρχές και μέθοδοι

Η σύνταξη των οικονομικών καταστάσεων προϋποθέτει την άσκηση κρίσης και την διενέργεια εκτιμήσεων από την διοίκηση, τα οποία επηρεάζουν την εφαρμογή των λογιστικών πολιτικών, τα αναγνωριζόμενα ποσά των εσόδων, εξόδων, περιουσιακών στοιχείων, υποχρεώσεων και γνωστοποιήσεων. Αυτές οι εκτιμήσεις και παραδοχές βασίζονται στην εμπειρία του παρελθόντος και σε λοιπούς παράγοντες που θεωρείται ότι είναι εύλογα για τις περιστάσεις. Τα πραγματικά γεγονότα όμως, μπορεί να διαφέρουν από αυτές τις εκτιμήσεις. Οι εκτιμήσεις και οι σχετικές παραδοχές επανεκτιμούνται σε συνεχή βάση.

Οι λογιστικές εκτιμήσεις γίνονται κυρίως για τον υπολογισμό των αποσβέσεων των παγίων, τις συμμετοχές, την απομείωση των απαιτήσεων, τις προβλέψεις και την εκτίμηση της εύλογης αξίας εφόσον επιλέγεται η εφαρμογή της.

**3.1. Ακολουθούμενες λογιστικές αρχές και μέθοδοι**

﻿Ο Συνεταιρισμός για τα επιμέρους στοιχεία των χρηματοοικονομικών καταστάσεων εφαρμόζει τις ακόλουθες λογιστικές αρχές και μεθόδους, στα πλαίσια της βασικής αρχής του δουλευμένου.

**3.1.1. Ενσώματα πάγια περιουσιακά στοιχεία**

**α) Αρχική καταχώριση**

Τα ενσώματα πάγια περιουσιακά στοιχεία καταχωρίζονται αρχικά στο κόστος κτήσεως, το οποίο περιλαμβάνει κάθε δαπάνη που απαιτείται για να έλθει το στοιχείο στην παρούσα κατάσταση ή θέση ή επιδιωκόμενη χρήση.

Ειδικότερα το κόστος των ιδιοπαραγόμενων πάγιων στοιχείων, συμπεριλαμβανομένων των βιολογικών, περιλαμβάνει το κόστος πρώτων υλών, αναλώσιμων υλικών, εργασίας και άλλο κόστος που σχετίζεται άμεσα με το εν λόγω πάγιο στοιχείο. Επιπλέον περιλαμβάνει μια εύλογη αναλογία σταθερών και μεταβλητών εξόδων που σχετίζονται έμμεσα με το ιδιοπαραγόμενο πάγιο στοιχείο, στο βαθμό που τα ποσά αυτά αναφέρονται στην περίοδο κατασκευής ή παραγωγής. Η εταιρεία δεν επιβαρύνει το κόστος των ιδιοπαραγόμενων πάγιων στοιχείων μακράς περιόδου κατασκευής ή παραγωγής με τόκους εντόκων υποχρεώσεων κατά το μέρος που αναλογούν σε αυτό.

**β) Μεταγενέστερη αποτίμηση**

Μεταγενέστερα της αρχικής καταχωρίσεως πάγια περιουσιακά στοιχεία αποτιμούνται στο αποσβέσιμο κόστος (αρχικό κόστος κτήσεως, πλέον κάθε μεταγενέστερη δαπάνη που πληροί τον ορισμό του περιουσιακού στοιχείου, μείον σωρευμένες αποσβέσεις και ζημίες απομειώσεως).

Οι αποσβέσεις των ενσωμάτων παγίων υπολογίζονται με την σταθερή μέθοδο μέσα στην ωφέλιμη ζωή τους, η οποία εκτιμήθηκε ως ακολούθως:

* Κτίρια και τεχνικά έργα: 25έτη.
* Μηχανήματα - Τεχνικές εγκαταστάσεις και λοιπός μηχανολογικός εξοπλισμός 10 έτη.
* Μεταφορικά μέσα φορτηγά κ.λπ. 8 έτη.
* Έπιπλα και εξοπλισμός γραφείων 10 έτη.
* Ηλεκτρονικοί υπολογιστές 5 έτη.

Ζημία απομειώσεως καταχωρίζεται όταν εκτιμάται ότι η λογιστική αξία του στοιχείου έχει υπερβεί την ανακτήσιμη αξία του.

Οι λογιστικές αξίες των πάγιων περιουσιακών στοιχείων του Συνεταιρισμού ελέγχονται για απομείωση όταν υπάρχουν ενδείξεις ότι οι λογιστικές αξίες τους είναι μεγαλύτερες από τις ανακτήσιμες. Στην περίπτωση αυτή υπολογίζεται η ανακτήσιμη αξία των πάγιων περιουσιακών στοιχείων και αν οι λογιστικές αξίες υπερβαίνουν την εκτιμώμενη ανακτήσιμη αξία, η σχετική διαφορά καταχωρίζεται ως ζημία απομείωσης στην κατάσταση αποτελεσμάτων. Το ανακτήσιμο ποσό των περιουσιακών στοιχείων είναι το μεγαλύτερο μεταξύ της εύλογης αξίας (μείον τα απαιτούμενα για την πώληση έξοδα) και της αξίας χρήσεως αυτών.

**γ) Διαγραφή**

Τα ενσώματα πάγια στοιχεία διαγράφονται κατά την πώλησή τους ή αν ο Συνεταιρισμός δεν αναμένει μελλοντικά οικονομικά οφέλη από τη χρησιμοποίησή τους ή την πώλησή τους.

**3.1.2. Άυλα πάγια περιουσιακά στοιχεία**

Τα άυλα πάγια περιουσιακά στοιχεία περιλαμβάνουν άδειες – παραχωρήσεις - δικαιώματα, λογισμικά προγράμματα, εμπορικές επωνυμίες και εμπορικά σήματα.

Η αξία των αδειών – παραχωρήσεων - δικαιωμάτων περιλαμβάνει το κόστος κτήσεως των εν λόγω στοιχείων, καθώς και κάθε δαπάνη που έχει μεταγενέστερα πραγματοποιηθεί για την επέκταση της διάρκειας της ισχύος τους, μειωμένη κατά το ποσό των σωρευμένων αποσβέσεων και απομειώσεων της αξίας τους.

Η αξία των λογισμικών προγραμμάτων περιλαμβάνει το κόστος αγοράς λογισμικών προγραμμάτων καθώς και κάθε δαπάνη που έχει πραγματοποιηθεί προκειμένου αυτά να τεθούν σε καθεστώς λειτουργίας, μειωμένη κατά το ποσό των σωρευμένων αποσβέσεων και τυχόν απομειώσεων της αξίας τους. Σημαντικές μεταγενέστερες δαπάνες κεφαλαιοποιούνται στα λογισμικά προγράμματα όταν προσαυξάνουν την απόδοση τους πέραν των αρχικών προδιαγραφών.

Η απόσβεση των αδειών – παραχωρήσεων - δικαιωμάτων λογίζεται βάσει της σταθερής μεθόδου αποσβέσεως εντός της περιόδου ισχύος τους. Η απόσβεση των λογισμικών προγραμμάτων λογίζεται βάσει της σταθερής μεθόδου αποσβέσεως σε 5 έτη.

Τα εμπορικά σήματα δεν αποσβένονται καθώς θεωρείται ότι δεν έχουν ορισμένη διάρκεια ωφέλιμης ζωής, υπόκεινται όμως σε ετήσιο έλεγχο απομειώσεως της αξίας τους.

Η απόσβεση όλων των ανωτέρω στοιχείων περιλαμβάνεται στην κατάσταση αποτελεσμάτων.

**3.1.3. Χρηματοοικονομικά περιουσιακά στοιχεία**

**3.1.3.1. Συμμετοχές**

Οι συμμετοχές παρακολουθούνται στο κόστος κτήσεως υποκείμενες σε έλεγχο απομειώσεως της αξίας τους όταν υπάρχουν ενδείξεις ή γεγονότα που υποδεικνύουν ότι η λογιστική αξία τους ενδέχεται να μην είναι ανακτήσιμη. Ζημίες απομειώσεως καταχωρίζονται όταν η λογιστική αξία των συμμετοχών υπερβαίνει την ανακτήσιμη αξία τους. Ως ανακτήσιμη αξία θεωρείται η αξία χρήσεως που είναι η παρούσα αξία των αναμενόμενων μελλοντικών χρηματοροών από την συμμετοχή, στην επόμενη πενταετία και της υπολειμματικής της αξίας στο τέλος της πενταετίας.

**3.1.3.2. Λοιπά χρηματοοικονομικά περιουσιακά στοιχεία**

**α) Αρχική καταχώριση**

Όλα τα χρηματοοικονομικά περιουσιακά στοιχεία καταχωρίζονται αρχικά στο κόστος κτήσεως, δηλαδή στο κόστος που απαιτήθηκε για την απόκτηση τους. Το κόστος κτήσεως περιλαμβάνει το σύνολο των ταμειακών διαθεσίμων (ή ταμειακών ισοδύναμων) ή την εύλογη αξία άλλου ανταλλάγματος που διατέθηκε για την απόκτηση, πλέον δαπάνες αγοράς.

**β) Μεταγενέστερη αποτίμηση**

Μεταγενέστερα της αρχικής καταχωρίσεως, τα χρηματοοικονομικά περιουσιακά στοιχεία αποτιμούνται στο κόστος κτήσεως τους (ονομαστικά ποσά) μείον τυχόν ζημίες απομειώσεως, εκτός από τα έντοκα χρηματοοικονομικά περιουσιακά στοιχεία, τα οποία, όταν τα ποσά, ο χρόνος λήξεως τους ή το επιτόκιο είναι σημαντικά, αποτιμούνται στο αποσβέσιμο κόστος με τη σταθερή μέθοδο.

Ζημία απομειώσεως προκύπτει όταν η λογιστική αξία του στοιχείου είναι μεγαλύτερη από το ποσό που η οντότητα εκτιμά ότι θα ανακτήσει από το στοιχείο αυτό.

﻿Το ποσό που η οντότητα εκτιμά ότι θα ανακτήσει από ένα χρηματοοικονομικό περιουσιακό στοιχείο είναι το μεγαλύτερο από:

* Την παρούσα αξία του ποσού που εκτιμάται ότι θα ληφθεί από το περιουσιακό στοιχείο, υπολογιζόμενη με τη χρήση του αρχικού πραγματικού επιτοκίου.
* Την εύλογη αξία του στοιχείου, μειωμένη με το απαιτούμενο κόστος πωλήσεως.

﻿Οι ζημίες απομειώσεως καταχωρίζονται στην κατάσταση αποτελεσμάτων και αναστρέφονται ως κέρδη σε αυτή, όταν οι συνθήκες που τις προκάλεσαν πάψουν να υφίστανται. Αναστροφή γίνεται μέχρι της αξίας που θα είχε το στοιχείο, εάν δεν είχε καταχωριστεί ζημία απομειώσεως.

Τα δάνεια και οι απαιτήσεις που εκφράζονται σε ξένο νόμισμα αποτιμούνται με την ισοτιμία του ξένου νομίσματος κατά την ημερομηνία του ισολογισμού. Οι σχετικές συναλλαγματικές διαφορές καταχωρίζονται στα αποτελέσματα.

**γ) Διαγραφή**

Ένα χρηματοοικονομικό περιουσιακό στοιχείο διαγράφεται όταν και μόνον όταν εκπνεύσουν τα συμβατικά δικαιώματα επί των ταμιακών ροών του στοιχείου ή μεταβιβαστούν ουσιαστικά όλοι οι κίνδυνοι και τα οφέλη που προκύπτουν από την κυριότητα του στοιχείου αυτού.

**3.1.4. Φόροι εισοδήματος**

**3.1.4.1. Τρέχων φόρος**

Ο τρέχων φόρος εισοδήματος περιλαμβάνει:

* Τον φόρο εισοδήματος που προκύπτει με βάση τις διατάξεις της εκάστοτε ισχύουσας φορολογικής νομοθεσίας.

Οι διαφορές του φορολογικού ελέγχου, καταχωρίζονται στην κατάσταση αποτελεσμάτων της χρήσεως, κατά την οποία βεβαιώνονται από τις φορολογικές αρχές και γίνονται αποδεκτές από τον Συνεταιρισμό.

**3.1.4.2. Αναβαλλόμενοι φόροι**

Αναβαλλόμενοι φόροι προκύπτουν όταν υπάρχουν προσωρινές (αναστρέψιμες) διαφορές μεταξύ λογιστικής αξίας και φορολογικής βάσεως στοιχείων του ισολογισμού.

Ο Συνεταιρισμός δεν έχει επιλέξει την καταχώριση αναβαλλόμενων φόρων.

**3.1.5. Αποθέματα**

**α) Αρχική καταχώριση**

Τα αποθέματα καταχωρίζονται αρχικά στο κόστος κτήσεως, το οποίο περιλαμβάνει κάθε δαπάνη που απαιτείται για να έλθει κάθε στοιχείο των αποθεμάτων στην παρούσα κατάσταση ή θέση ή επιδιωκόμενη χρήση.

**β) Μεταγενέστερη αποτίμηση**

Μεταγενέστερα της αρχικής καταχωρίσεως, τα αποθέματα αποτιμούνται στην κατ' είδος χαμηλότερη τιμή μεταξύ του κόστους κτήσεως και της καθαρής ρευστοποιήσιμης αξίας τους. Το κόστος κτήσεως προσδιορίζεται με τη μέθοδο της μέσης τιμής κόστους. Στην περίπτωση αποτιμήσεως στην καθαρή ρευστοποιήσιμη αξία, η ζημία απομειώσεως καταχωρίζεται ως κόστος πωληθέντων, εκτός αν είναι σημαντική, οπότε ενσωματώνεται στο κονδύλι «απομειώσεις περιουσιακών στοιχείων».

**3.1.6. Προκαταβολές και λοιπά μη χρηματοοικονομικά περιουσιακά στοιχεία**

Οι προκαταβολές δαπανών καταχωρίζονται αρχικά στο κόστος κτήσεως (καταβαλλόμενα ποσά) και αποτιμούνται μεταγενέστερα στο αρχικό κόστος κτήσεως, μείον τα χρησιμοποιηθέντα ποσά βάσει της αρχής του δουλευμένου και τυχόν ζημίες απομειώσεως. Η απομείωση των προκαταβολών δαπανών αναφέρεται στην περίπτωση στην οποία ο λήπτης του σχετικού ποσού δεν είναι σε θέση ούτε να εκπληρώσει την δέσμευση που ανέλαβε ούτε να επιστρέψει το υπόλοιπο του ποσού.

﻿Τα λοιπά μη χρηματοοικονομικά περιουσιακά στοιχεία καταχωρίζονται αρχικά στο κόστος κτήσεως και αποτιμούνται μεταγενέστερα στη χαμηλότερη αξία μεταξύ κόστους κτήσεως και ανακτήσιμης αξίας, δηλαδή του ποσού που αναμένεται να ληφθεί.

**3.1.7. Χρηματοοικονομικές υποχρεώσεις**

**α) Αρχική καταχώριση και μεταγενέστερη αποτίμηση**

Οι χρηματοοικονομικές υποχρεώσεις, τόσο κατά την αρχική καταχώριση, όσο και μεταγενέστερα, αποτιμούνται στα ονομαστικά ποσά τους, εκτός από τις μακροπρόθεσμης λήξεως, οι οποίες αποτιμούνται στο αποσβέσιμο κόστος με τη σταθερή μέθοδο. Οι χρηματοοικονομικές υποχρεώσεις που εκφράζονται σε ξένο νόμισμα αποτιμούνται με την ισοτιμία του ξένου νομίσματος κατά την ημερομηνία του ισολογισμού. Οι σχετικές συναλλαγματικές διαφορές καταχωρίζονται στα αποτελέσματα.

**β) Διαγραφή**

Μια χρηματοοικονομική υποχρέωση διαγράφεται όταν και μόνον όταν η συμβατική δέσμευση εκπληρώνεται, ακυρώνεται ή εκπνέει, δηλαδή όταν η συμβατική δέσμευση που την δημιούργησε δεν υφίσταται πλέον.

**3.1.8. Μη χρηματοοικονομικές υποχρεώσεις**

**α) Αρχική καταχώριση και μεταγενέστερη αποτίμηση**

Οι μη χρηματοοικονομικές υποχρεώσεις καταχωρίζονται αρχικά και αποτιμούνται μεταγενέστερα στο ονομαστικό ποσό που αναμένεται να απαιτηθεί για το διακανονισμό τους. Διαφορές που προκύπτουν είτε κατά την επανεκτίμησή είτε κατά το διακανονισμό των μη χρηματοοικονομικών υποχρεώσεων καταχωρίζονται ως κέρδη ή ζημίες της περιόδου στην οποία προκύπτουν.

**β) Διαγραφή**

Μια μη χρηματοοικονομική υποχρέωση διαγράφεται όταν και μόνον όταν η συμβατική δέσμευση εκπληρώνεται, ακυρώνεται ή εκπνέει, δηλαδή όταν η συμβατική δέσμευση που την δημιούργησε δεν υφίσταται πλέον.

**3.1.9. Προβλέψεις**

Οι προβλέψεις καταχωρίζονται αρχικά και αποτιμούνται μεταγενέστερα στο ονομαστικό ποσό που αναμένεται να απαιτηθεί για το διακανονισμό τους, εκτός αν η αποτίμηση στην παρούσα αξία του ποσού που αναμένεται να απαιτηθεί για το διακανονισμό τους έχει σημαντική επίδραση στα ποσά των χρηματοοικονομικών καταστάσεων.

Ειδικότερα, οι προβλέψεις για παροχές σε εργαζομένους μετά την έξοδο από την υπηρεσία, που προκύπτουν από προγράμματα καθορισμένων παροχών, καταχωρίζονται και αποτιμούνται στα προκύπτοντα από τη νομοθεσία ονομαστικά ποσά κατά την ημερομηνία του ισολογισμού.

**3.1.10. Κρατικές επιχορηγήσεις**

Οι κρατικές επιχορηγήσεις που λαμβάνονται για απόκτηση πάγιων στοιχείων καταχωρίζονται ως αναβαλλόμενα έσοδα (έσοδα επόμενων περιόδων) και μεταφέρονται τμηματικά στα αποτελέσματα ως έσοδα κατ' αναλογία των αποσβέσεων των πάγιων στοιχείων για τα οποία ελήφθησαν, ενώ αυτές που λαμβάνονται για κάλυψη εξόδων καταχωρίζονται στα αποτελέσματα ως έσοδα στην ίδια περίοδο που καταχωρίζονται και τα αντίστοιχα έξοδα.

**3.1.11. Έσοδα και έξοδα**

Ο Συνεταιρισμός καταχωρίζει τα έσοδα και τα έξοδα, όταν αυτά καθίστανται δουλευμένα.

Ειδικότερα:

* Τα έσοδα από πώληση αγαθών καταχωρίζονται εντός της περιόδου στην οποία καθίστανται δουλευμένα και εφόσον πληρούνται όλες οι παρακάτω προϋποθέσεις:
* Μεταβιβάζονται στον αγοραστή οι ουσιαστικοί κίνδυνοι και τα οφέλη που συνδέονται με την κυριότητά τους.
* Τα αγαθά γίνονται αποδεκτά από τον αγοραστή.
* Τα οικονομικά οφέλη από τη συναλλαγή μπορούν να αποτιμηθούν αξιόπιστα και θεωρείται σφόδρα πιθανή η εισροή τους στην οντότητα.
* Τα έσοδα από παροχή υπηρεσιών και κατασκευαστικά συμβόλαια καταχωρίζονται με τη μέθοδο της ολοκληρωμένης συμβάσεως.
* Τα έσοδα που προέρχονται από τη χρήση περιουσιακών στοιχείων της οντότητας από τρίτους καταχωρίζονται ως εξής:
* Oι τόκοι βάσει χρονικής αναλογίας με τη μέθοδο του πραγματικού επιτοκίου ή τη σταθερή μέθοδο.
* Τα μερίσματα ή παρόμοιας φύσεως εισόδημα από τη συμμετοχή στην καθαρή θέση άλλων οντοτήτων όταν εγκρίνονται από το αρμόδιο όργανο που αποφασίζει τη διανομή τους.
* Τα δικαιώματα βάσει των σχετικών συμβατικών όρων.

**3.1.12. Στοιχεία της καθαρής θέσεως**

Τα κονδύλια της καθαρής θέσεως καταχωρίζονται αρχικά και αποτιμούνται μεταγενέστερα στα ονομαστικά ποσά, που έχουν ληφθεί ή καταβληθεί.

**3.1.13. Ενδεχόμενα περιουσιακά στοιχεία και ενδεχόμενες υποχρεώσεις**

Τα στοιχεία αυτά αφορούν ενδεχόμενα δικαιώματα και δεσμεύσεις αντίστοιχα, τα οποία προκύπτουν από γεγονότα του παρελθόντος και η ύπαρξή τους θα επιβεβαιωθεί μόνο από το αν συμβούν ή δεν συμβούν ένα ή περισσότερα αβέβαια μελλοντικά γεγονότα, τα οποία δεν είναι πλήρως υπό τον έλεγχο του Συνεταιρισμού. Τα στοιχεία αυτά γνωστοποιούνται στις σημειώσεις των χρηματοοικονομικών καταστάσεων.

**3.1.14. Γεγονότα μετά την ημερομηνία ισολογισμού**

Οι αξίες των περιουσιακών στοιχείων και των υποχρεώσεων κατά την ημερομηνία του ισολογισμού, προσαρμόζονται, εάν υπάρχει αντικειμενική ένδειξη ότι διορθωτικά γεγονότα μετά την ημερομηνία αυτή επιβάλλουν προσαρμογές της αξίας τους. Οι προσαρμογές αυτές γίνονται για τέτοια γεγονότα, ως την ημερομηνία εγκρίσεως των οικονομικών καταστάσεων από το Διοικητικό Συμβούλιο. Τα μη διορθωτικά, μετά την ημερομηνία του ισολογισμού γεγονότα, γνωστοποιούνται εφόσον είναι σημαντικά, στις σημειώσεις των χρηματοοικονομικών καταστάσεων. Στην κλειόμενη χρήση δεν συνέτρεξαν τέτοια γεγονότα.

**3.1.15. Σημαντικές λογιστικές εκτιμήσεις και παραδοχές**

Οι εκτιμήσεις και οι παραδοχές αξιολογούνται διαρκώς και βασίζονται στην ιστορική εμπειρία και σε άλλους παράγοντες, συμπεριλαμβανομένων αναμενόμενων μελλοντικών γεγονότων που, υπό τις παρούσες συνθήκες, αναμένεται να πραγματοποιηθούν.

**3.2. Μεταβολή λογιστικών αρχών και μεθόδων, μεταβολές λογιστικών εκτιμήσεων και διόρθωση σφαλμάτων προηγούμενων περιόδων**

**3.2.1. Μεταβολή λογιστικών αρχών και μεθόδων**

Οι μεταβολές λογιστικών αρχών και μεθόδων, καταχωρίζονται με αναδρομική επαναδιατύπωση των χρηματοοικονομικών καταστάσεων όλων των περιόδων που δημοσιοποιούνται μαζί με τις καταστάσεις της τρέχουσας περιόδου, ώστε τα παρουσιαζόμενα κονδύλια να είναι συγκρίσιμα.

Στην παρούσα περίοδο δεν προέκυψε ανάγκη τέτοιας μεταβολής.

**3.2.2 Μεταβολές λογιστικών εκτιμήσεων**

Οι μεταβολές των λογιστικών εκτιμήσεων καταχωρίζονται στην περίοδο, στην οποία διαπιστώνεται ότι προκύπτουν και επηρεάζουν αυτή την περίοδο και μελλοντικές περιόδους, κατά περίπτωση. Οι μεταβολές αυτές δεν καταχωρίζονται αναδρομικά.

**3.2.3. Διόρθωση σφαλμάτων προηγούμενων περιόδων**

Οι διορθώσεις σφαλμάτων καταχωρίζονται με την αναδρομική διόρθωση των χρηματοοικονομικών καταστάσεων όλων των περιόδων που δημοσιοποιούνται μαζί με τις καταστάσεις της τρέχουσας περιόδου.

Στην παρούσα περίοδο δεν εντοπίστηκε σφάλμα προηγούμενης περιόδου.

# 4. Παρεκκλίσεις από τις διατάξεις του νόμου προκειμένου να επιτευχθεί εύλογη παρουσίαση των χρηματοοικονομικών καταστάσεων

﻿Όταν, σε εξαιρετικές περιπτώσεις, ο Συνεταιρισμός παρεκκλίνει από την εφαρμογή μιας διατάξεως του νόμου για να εκπληρώσει την υποχρέωση της εύλογης παρουσιάσεως των χρηματοοικονομικών καταστάσεων, γνωστοποιεί και αιτιολογεί επαρκώς την παρέκκλιση αυτή.

Στην παρούσα περίοδο δεν προέκυψε ανάγκη τέτοιας παρεκκλίσεως.

# 5. Σχέσεις ενός περιουσιακού στοιχείου ή μιας υποχρεώσεως με περισσότερα από ένα κονδύλια του ισολογισμού

Δεν υπάρχουν περιουσιακά στοιχεία ή υποχρεώσεις που σχετίζεται με περισσότερα από ένα κονδύλια του ισολογισμού.

# 6. Πληροφορίες σχετικά με ενσώματα και άυλα πάγια περιουσιακά στοιχεία

**6.1. Ιδιοχρησιμοποιούμενα ενσώματα πάγια περιουσιακά στοιχεία**

|  |  |  |  |  |  |
| --- | --- | --- | --- | --- | --- |
| **Πίνακας μεταβολών ενσώματων πάγιων στοιχείων ιδιοχρησιμοποιούμενων** | **Γήπεδα** | **Κτίρια** | **Μηχανολογικός εξοπλισμός** | **Λοιπός εξοπλισμός** | **Σύνολο** |
| **Αξία κτήσεως** |  |  |  |  |  |
| Υπόλοιπο 01/01/2017 | 154.653,50 | 1.481.786,11 | 387.599,91 | 379.015,49 | 2.403.055,01 |
| Προσθήκες περιόδου |  | 3.465,90 | 510.425,12 | 60.676,60 | 574.567,62 |
| Μειώσεις περιόδου |  |  |  | (14.300,00) | (14.300,00) |
| **Υπόλοιπο 31/12/2017** | 154.653,50 | 1.485.252,01 | 898.025,03 | 425.392,09 | 2.963.322,63 |
| **Σωρευμένες αποσβέσεις και απομειώσεις** |  |  |  |  |  |
| Υπόλοιπο 01/01/2017 | - | 83.063,40 | 113.362,60 | 311.582,86 | 508.008,86 |
| Διόρθωση Αποσβέσεων |  | 215.812,03 | 66.229,55 | 0,02 | 282.041,60 |
| Αποσβέσεις περιόδου |  | 59.257,95 | 50.638,50 | 24.587,50 | 134.483,95 |
| Μειώσεις αποσβέσεων περιόδου |  |  |  | (82,27) | (82,27) |
| **Υπόλοιπο 31/12/2017** | - | 358.133,38 | 230.230,65 | 336.088,11 | 924.452,14 |
| **Καθαρή λογιστική αξία 31/12/2017** | 154.653,50 | 1.127.118,63 | 667.794,38 | 89.303,98 | 2.038.870,49 |
| **Αξία κτήσεως** |  |  |  |  |  |
| Υπόλοιπο 01/01/2018 | 154.653,50 | 1.485.252,01 | 898.025,03 | 425.392,09 | 2.963.322,63 |
| Προσθήκες περιόδου |  |  |  | 25.976,41 | 25.976,41 |
| Μειώσεις περιόδου |  |  |  | (13.988,86) | (13.988,86) |
| **Υπόλοιπο 31/12/2018** | 154.653,50 | 1.485.252,01 | 898.025,03 | 437.379,64 | 2.975.310,18 |
| **Σωρευμένες αποσβέσεις και απομειώσεις** |  |  |  |  |  |
| Υπόλοιπο 01/01/2018 | - | 358.133,38 | 230.230,65 | 336.088,11 | 924.452,14 |
| Αποσβέσεις περιόδου |  | 59.307,25 | 88.675,66 | 26.954,06 | 174.936,97 |
| Μειώσεις αποσβέσεων περιόδου |  |  |  | (13.988,84) | (13.988,84) |
| **Υπόλοιπο 31/12/2018** | - | 417.440,63 | 318.906,31 | 349.053,33 | 1.085.400,27 |
| **Καθαρή λογιστική αξία 31/12/2018** | 154.653,50 | 1.067.811,38 | 579.118,72 | 88.326,31 | 1.889.909,91 |

**6.2. Άυλα πάγια περιουσιακά στοιχεία**

|  |  |  |
| --- | --- | --- |
| **Πίνακας μεταβολών άυλων πάγιων στοιχείων** | **Λοιπά άυλα στοιχεία** | **Σύνολο** |
| **Αξία κτήσεως** |  |  |
| Υπόλοιπο 01/01/2017 | 176.630,49 | 176.630,49 |
| **Υπόλοιπο 31/12/2017** | 176.630,49 | 176.630,49 |
| **Σωρευμένες αποσβέσεις και απομειώσεις** |  |  |
| Υπόλοιπο 01/01/2017 | 134.426,48 | 134.426,48 |
| Αποσβέσεις περιόδου | 6.927,70 | 6.927,70 |
| **Υπόλοιπο 31/12/2017** | 141.354,18 | 141.354,18 |
| **Καθαρή λογιστική αξία 31/12/2017** | 35.276,31 | 35.276,31 |
| **Αξία κτήσεως** |  |  |
| Υπόλοιπο 01/01/2018 | 176.630,49 | 176.630,49 |
| Προσθήκες περιόδου | 330,00 | 330,00 |
| **Υπόλοιπο 31/12/2018** | 176.960,49 | 176.960,49 |
| **Σωρευμένες αποσβέσεις και απομειώσεις** |  |  |
| Υπόλοιπο 01/01/2018 | 141.354,18 | 141.354,18 |
| Αποσβέσεις περιόδου | 6.960,70 | 6.960,70 |
| **Υπόλοιπο 31/12/2018** | 148.314,88 | 148.314,88 |
| **Καθαρή λογιστική αξία 31/12/2018** | 28.645,61 | 28.645,61 |

# 7. Χρηματοοικονομικά περιουσιακά στοιχεία

﻿**7.1.1 Αποτίμηση στο κόστος κτήσεως**

Οι κατωτέρω κατηγορίες χρηματοοικονομικών περιουσιακών στοιχείων αποτιμήθηκαν στο κόστος κτήσης:

* Λοιποί συμμετοχικοί τίτλοι 33.790,77€
* Μετοχές ΟΣΦΕ-LOGISCOOP 30.400,00€
* Συνεταιριστικές μερίδες ΣΥΝΕΤΑΙΡΙΣΤΙΚΗ ΤΡΑΠΕΖΑ ΘΕΣΣΑΛΙΑΣ 3.370,50€
* Αποθεματικό (ΔΙΑΧΕΙΡΙΣΗ Α ΒΙΠΕ ΒΟΛΟΥ Α.Ε.) 20,27€

**7.1.2 Εμπορικές απαιτήσεις**

Οι εμπορικές απαιτήσεις αναλύονται στον κατωτέρω πίνακα:

|  |  |  |
| --- | --- | --- |
| **Εμπορικές απαιτήσεις** | **31/12/2018** | **31/12/2017** |
| Πελάτες | 5.198.720,23 | 5.193.001,08 |
| Γραμμάτια εισπρακτέα | 591.552,15 | 518.604,13 |
| Επιταγές εισπρακτέες (μεταχρονολογημένες | 291.212,70 | 294.411,51 |
| Επιταγές σε καθυστέρηση | 227.404,85 | 280.789,26 |
| **Σύνολο** | **6.308.889,93** | **6.286.805,98** |

**7.1.3 Λοιπές απαιτήσεις**

Οι λοιπές απαιτήσεις αναλύονται στον κατωτέρω πίνακα:

|  |  |  |
| --- | --- | --- |
| **Λοιπές απαιτήσεις** | **31/12/2018** | **31/12/2017** |
| Προκαταβολές & Δάνεια Προσωπικού | 9.418,55 | 6.200,00 |
| Προκαταβολές Ελληνικού Δημοσίου | - | 44.687,48 |
| Χρεώστες διάφοροι | 59.415,03 | 61.237,69 |
| **Σύνολο** | **68.833,58** | **112.125,17** |

**7.1.4 Ταμειακά διαθέσιμα και ισοδύναμα**

Τα ταμειακά διαθέσιμα και ισοδύναμα αναλύονται στον κατωτέρω πίνακα:

|  |  |  |
| --- | --- | --- |
| **Ταμειακά διαθέσιμα και ισοδύναμα** | **31/12/2018** | **31/12/2017** |
| Ταμείο | 1.464,87 | 432,01 |
| Καταθέσεις όψεως | 671.798,21 | 705.822,27 |
| Σύνολο | **673.263,08** | **706.254,28** |

# 8. Λογαριασμοί καθαρής θέσεως

# 8.α Συνεταιριστικό κεφάλαιο

Συνεταιριστικό κεφάλαιο ποσού € 1.494.000,00 (166 μερίδες αξίας 9.000,00€ η κάθε μία) έχει εγκριθεί και καταβληθεί.

# 8.β Αποθεματικά κεφάλαια

|  |  |  |  |  |  |  |
| --- | --- | --- | --- | --- | --- | --- |
| **Αποθεματικά** | **Τακτικό αποθεματικό** | **Ειδικό Αποθεματικό νεοεισερχομένων μελών** | **Έκτακτο Αποθεματικό αποχωρούντων μελών** | **Αποθεματικό ίδιας συμμετοχής Ν.3299/2004** | **Αποθεματικό κεφ. Κινησης Ν.3299/2004** | **Σύνολο αποθεματικών** |
| Υπόλοιπο 01/01/2018 | 557.199,51 | 247.852,76 | 1.688.637,16 | 614.735,00 | 195.261,87 | 3.303.686,30 |
| Διανομή χρήσης | 10.302,82 |  | 20.605,65 |  |  | 30.908,47 |
| Μεταβολές στοιχείων στην περίοδο | 1.000,00 | 48.064,70 |  |  |  | 49.064,70 |
| Διανομές στους συνεταίρους |  |  | (220.292,34) |  | (25.275,43) | (245.567,77) |
| **Υπόλοιπο 31/12/2018** | **568.502,33** | **295.917,46** | **1.488.950,47** | **614.735,00** | **169.986,44** | **3.138.091,70** |

# ﻿9. Προβλέψεις

Ο Συνεταιρισμός δεν σχηματίζει προβλέψεις.

# 10. Υποχρεώσεις

**10.1 Βραχυπρόθεσμες Υποχρεώσεις**

**10.1.1 Εμπορικές υποχρεώσεις**

Οι εμπορικές υποχρεώσεις αναλύονται στον κατωτέρω πίνακα:

|  |  |  |
| --- | --- | --- |
| **Εμπορικές υποχρεώσεις** | **31/12/2018** | **31/12/2017** |
| Προμηθευτές | 4.419.349,91 | 4.669.718,38 |
| Επιταγές πληρωτέες (μεταχρονολογημένες) | 262.549,71 | 306.904,42 |
| **Σύνολο** | **4.681.899,62** | **4.976.622,80** |

**10.1.2 Λοιπές υποχρεώσεις**

Οι λοιπές υποχρεώσεις αναλύονται στον κατωτέρω πίνακα:

|  |  |  |
| --- | --- | --- |
| **Λοιπές υποχρεώσεις** | **31/12/2018** | **31/12/2017** |
| Προκαταβολές πελατών | 38.238,98 | 47.614,49 |
| Πιστωτές διάφοροι | 14.701,00 | 18.161,08 |
| **Σύνολο** | **52.939,98** | **65.775,57** |

# 11. Έσοδα και έξοδα σημαντικού ποσού ή ιδιαίτερης συχνότητας ή σημασίας

Ακολουθεί ανάλυση αυτών των εσόδων και εξόδων στους παρακάτω πίνακες:

|  |  |  |
| --- | --- | --- |
| **Έξοδα** | **31/12/2018** | **31/12/2017** |
| Αμοιβές και έξοδα προσωπικού | 743.776,54 | 788.391,00 |
| Αμοιβές τρίτων | 27.673,65 | 28.534,75 |
| Παροχές τρίτων | 118.160,08 | 90.224,52 |
| Φόροι τέλη | 6.685,80 | 6.660,27 |
| Διάφορα έξοδα | 92.957,50 | 105.223,00 |
| Τόκοι | 2.551,75 | 2.252,02 |
| Αποσβέσεις παγίων | 181.897,67 | 141.411,65 |
| **Σύνολο** | **1.173.702,99** | **1.162.697,21** |
|  |  |  |
| **Έσοδα** | **31/12/2018** | **31/12/2017** |
| Αποζημίωση Ασφαλιστικών Εταιριών | 322,00 | 173,00 |
| Διάφορα Έκτακτα και Ανόργανα Έσοδα | 371,69 | 846,28 |
| Κέρδη από εκποίηση παγίων | 579,98 | 0,00 |
| **Σύνολο** | **1.273,67** | **1.019,28** |
|  |  |  |
| **Έξοδα** | **31/12/2018** | **31/12/2017** |
| Ζημίες από εκποίηση μετ. μέσων |  | 2.604,83 |
| Πρόστιμα και Προσαυξήσεις | 17,03 | 93,26 |
| **Σύνολο** | **17,03** | **2.698,09** |

# 12. Τόκοι που ενσωματώθηκαν στην αξία περιουσιακών στοιχείων στην περίοδο

Δεν υπάρχουν.

# 13. Προτεινόμενη διάθεση κερδών

Το διοικητικό συμβούλιο προτείνει στην προσεχή τακτική γενική συνέλευση των μετόχων τη διάθεση των καθαρών μετά από φόρους κερδών ως ακολούθως:

|  |  |
| --- | --- |
| **Διάθεση** | **31/12/2018** |
| Τακτικό αποθεματικό | 11.102,85 |
| Έκτακτο αποθεματικό καταστατικού 20% | 22.205,70 |
| Υπόλοιπο κερδών εις νέο | 77.719,94 |
| **Σύνολο** | **111.028,49** |

# ﻿14. Καταβληθέντα μερίσματα στην περίοδο

Στην κλειόμενη περίοδο δεν καταβλήθηκαν μερίσματα.

# 15. Λογιστικός χειρισμός ζημιών περιόδου

Η κλειόμενη χρήση παρουσίασε κερδοφόρο αποτέλεσμα.

# ﻿﻿16. Αναβαλλόμενοι φόροι

Ο Συνεταιρισμός δεν έχει επιλέξει την καταχώριση αναβαλλόμενων φόρων.

# 17. Κατηγορίες και αμοιβές προσωπικού

Ο μέσος όρος των απασχολούμενων ανά κατηγορία ανέρχεται σε άτομα:

|  |  |  |
| --- | --- | --- |
|  | **31/12/2018** | **31/12/2017** |
| Διοικητικό προσωπικό | 31 | 31 |
| Εργατοτεχνικό προσωπικό | 0 | 0 |
| **Σύνολο** | **31** | **31** |

Ο Συνεταιρισμός σε σχέση με το απασχολούμενο προσωπικό επιβαρύνθηκε με τα εξής ποσά:

|  |  |  |
| --- | --- | --- |
|  | **31/12/2018** | **31/12/2017** |
| Μισθοί και ημερομίσθια | 588.817,45 | 621.584,66 |
| Παρεπόμενες παροχές, έξοδα προσωπικού | 1.882,88 | 974,38 |
| Κοινωνικές επιβαρύνσεις | 153.076,21 | 156.831,96 |
| Παροχές μετά την έξοδο από την υπηρεσία | 0,00 | 9.000,00 |
| Πρόβλεψη αποζημίωσης προσωπικού | 0,00 | 0,00 |
| **Σύνολο** | **743.776,54** | **788.391,00** |

# 18. Ανάλυση του κύκλου εργασιών ανά κατηγορίες δραστηριότητας και γεωγραφικές περιοχές

Ο κύκλος εργασιών αναλύεται ως εξής:

|  |  |  |
| --- | --- | --- |
|  | **31/12/2018** | **31/12/2017** |
| **Κατηγορίες δραστηριότητας** |  |  |
| Εμπορική δραστηριότητα | 28.622.025,76 | 28.748.160,82 |
| Παροχή υπηρεσιών | 16.302,26 | 16.568,51 |
| **Σύνολο** | **28.638.328,02** | **28.764.729,33** |
|  |  |  |
| **Γεωγραφικές αγορές** |  |  |
| Εσωτερική αγορά | 28.638.328,02 | 28.764.729,33 |
| Ευρωπαϊκή αγορά |  |  |
| **Σύνολο** | **28.638.328,02** | **28.764.729,33** |

# 19. Προκαταβολές και πιστώσεις σε μέλη διοικητικών, διαχειριστικών και εποπτικών οργάνων

Δεν υπάρχουν.

﻿

# 20. Συμμετοχές σε εταιρείες με απεριόριστη ευθύνη των εταίρων

Δεν υπάρχουν τέτοιες συμμετοχές.﻿

# 21. Στοιχεία της εταιρείας που καταρτίζει ενοποιημένες χρηματοοικονομικές καταστάσεις του τελικού συνόλου επιχειρήσεων, μέρος του οποίου αποτελεί η εταιρεία ως θυγατρική

Ο Συνεταιρισμός δεν ανήκει σε τελικό σύνολο επιχειρήσεων για το οποίο καταρτίζονται ενοποιημένες οικονομικές καταστάσεις.

# 22. Στοιχεία της εταιρείας που καταρτίζει ενοποιημένες χρηματοοικονομικές καταστάσεις μερικού συνόλου επιχειρήσεων, μέρος του οποίου αποτελεί η εταιρεία ως θυγατρική

Ο Συνεταιρισμός δεν ανήκει σε μερικό σύνολο επιχειρήσεων για το οποίο καταρτίζονται ενοποιημένες οικονομικές καταστάσεις.

# ﻿23. Τόπος στον οποίο διατίθενται οι ενοποιημένες χρηματοοικονομικές καταστάσεις

Δεν συντρέχει περίπτωση.

# 24. Αμοιβές σε μέλη διοικητικών διαχειριστικών και εποπτικών οργάνων

|  |  |  |
| --- | --- | --- |
|  | **Αμοιβές** | **Κοινωνικές επιβαρύνσεις** |
| Σε μέλη του διοικητικού και εποπτικού συμβουλίου για τη συμμετοχή τους στις συνεδριάσεις | 12.708,00 | 2.716,98 |
| **Σύνολο** | **12.708,00** | **2.716,98** |

# 25. Συναλλαγές με συνδεμένα μέρη

Ο Συνεταιρισμός δεν έχει πραγματοποιήσει συναλλαγές με συνδεμένα μέρη, ούτε έχει υπόλοιπα απαιτήσεων ή υποχρεώσεων από και προς συνδεμένα μέρη.

# 26. Λογιστική αξία περιουσιακών στοιχείων και συνδεόμενων με αυτά υποχρεώσεων, τα οποία η διοίκηση της εταιρείας έχει αποφασίσει να διαθέσει εντός των επόμενων δώδεκα μηνών

Η διοίκηση του Συνεταιρισμού δεν έχει λάβει απόφαση να διαθέσει στο προσεχές διάστημα, και οπωσδήποτε στους επόμενους 12 μήνες, περιουσιακά στοιχεία και συνδεόμενες με αυτά υποχρεώσεις.

# 27. Χρήση της επιλογής της παραγράφου 7 ή της παραγράφου 8 του άρθρου 16 του νόμου

Ο Συνεταιρισμός δεν ανήκει στην κατηγορία των πολύ μικρών οντοτήτων.

# 28. Διακανονισμοί (συμφωνίες) που δεν εμφανίζονται στον ισολογισμό με σημαντικές θετικές ή αρνητικές επιπτώσεις επί της εταιρείας

Δεν υφίστανται τέτοιοι διακανονισμοί.

# 29. Χρηματοοικονομικές δεσμεύσεις, εγγυήσεις, και ενδεχόμενες υποχρεώσεις που δεν εμφανίζονται στον ισολογισμό

**α) Χρηματοοικονομικές δεσμεύσεις**

Δεν υπάρχουν.

**β) Εγγυήσεις**

Δεν υπάρχουν.

**γ) Ενδεχόμενες υποχρεώσεις**

Δεν υπάρχουν.

# 30. Γεγονότα μετά την ημερομηνία του ισολογισμού

Δεν συνέβησαν τέτοια γεγονότα.

|  |  |
| --- | --- |
| Ο ΠΡΟΕΔΡΟΣ | Ο ΟΙΚΟΝΟΜΙΚΟΣ ΔΙΕΥΘΥΝΤΗΣ |
| ΑΛΚΗΣ ΚΑΡΑΤΖΙΚΑΣ  Α.Δ.Τ. ΑΗ 774286 | ΟΡΕΣΤΗΣ ΝΙΚΑΚΗΣ  Α.Δ.Τ. Λ 735080  ΑΡ.ΑΔ. Α' ΤΑΞΗΣ 008785 |
| Ο ΓΡΑΜΜΑΤΕΑΣ |  |
| ΜΑΤΣΙΟΛΗΣ ΚΩΝΣΤΑΝΤΙΝΟΣ  Α.Δ.Τ. ΑΖ 257032 |  |